Na temelju članka 30. Zakona o komunalnom gospodarstvu („Narodne novine“, broj 68/18 i 110/18) i članka 32. Statuta Grada Skradina ("Službeni vjesnik Šibensko-kninske županije", broj 10/09, 5/13 i 3/18), Gradsko vijeće Grada Skradina, na 16. sjednici od 19. kolovoza 2019. godine donosi

**ZAKLJUČAK**

**o davanju prethodne suglasnosti na Prijedlog**

**Općih uvjeta komunalne usluge korištenja javnog WC-a**

**I.**

Daje se prethodna suglasnost isporučitelju usluge trgovačkom društvu „Rivina Jaruga“ d.o.o. Skradin, za komunalne djelatnosti, OIB: 35718634536, Trg Male Gospe 4, 22222 Skradin, na Prijedlog Općih uvjeta komunalne usluge korištenja javnog WC-a, Broj: /2019, od 29. svibnja 2019. godine.

**II.**

Ovaj Zaključak stupa na snagu dan nakon objave u „Službenom vjesniku Šibensko-kninske županije“, a objaviti će se na oglasnoj ploči i mrežnim stranicama Grada Skradina.

Klasa: 363-01/19-01/7

URBROJ:2182/03-02-19-2

Skradin, 19. kolovoza 2019.g.

**GRADSKO VIJEĆE  
GRADA SKRADINA**

**PREDSJEDNICA**

**Nadija Zorica, v.r.**

Na temelju članka 30. Zakona o komunalnom gospodarstvu (Narodne novine br. 68/18 I 110/18) direktor društva Rivina Jaruga d.o.o. za komunalne djelatnosti, Trg Male Gospe 4, 22222 Skradin, donosi sljedeće

**OPĆI UVJETI KOMUNALNE**

**USLUGE KORIŠTENJA JAVNOG WC-A**

Članak 1.

Objekt javnog WC-a ima istaknutu obavijest da se radi o javnom WC-u s naplatom, visinu naknade za usluge korištenja I način naplate za korištenje javnog WC-a u Šibenskoj ulici.

Članak 2.

Korisnici komunalne usluge javnog WC-a plaćaju pristojbu koju je Isporučitelj komunalne usluge donio u Cjeniku.

Članak 3.

Svi korisnici komunalne usluge plaćati će korištenje usluge prema Cjeniku isporučitelja usluge.

Naplata se obavlja isključivo na blagajni isporučitelja komunalne usluge Šibenska ulica.

Članak 4.

Pravne osobe I obrtnici koji koriste usluge javnog WC-a od mjeseca travnja do listopada, a nalaze se u zakupu javne površine Grada Skradina, plaćati će pristojbu koja je donesena u Cjeniku.

Članak 5.

Radno vrijeme javnog WC-a s naplatom: ponedjeljak – nedjelja

10:00-16:00 (01.04. – 14.04.)

08:00-20:00 (15.04. – 10.06. I 01.09. – 31.10.)

08:00-21:00 (11.06. – 25.07.)

08:00-22:00 (26.07. – 31.08.)

Članak 6.

Isporučitelj komunalne usluge donosi cjenik koji je sastavni dio Općih uvjeta korištenja komunalne usluge javnog WC-a(nalazi se u prilogu).

Članak 7.

Isporučitelj komunalne usluge dužan je za cjenik komunalne usluge korištenja javnog WC-a i za svaku njegovu izmjenu ili dopunu pribaviti prethodnu suglasnost Gradonačelnika Grada Skradina.

Članak 8.

Ovi Opći uvjeti stupaju na snagu danom donošenja, a objaviti će se na oglasnoj ploči i mrežnim stranicama Grada Skradina i u Službenom vjesniku Šibensko-kninske županije“.

Ur. broj: 1-OUWC /2019

U Skradinu, 29. svibnja 2019. godine

Direktor

Anita Banić, v.r.